wickkiey/tamil-wikipedia-markdown huggingface dataset:
# திருக்காட்டுப்பள்ளி ஆரண்யேஸ்வரர் கோயில்



**ஆரண்யேஸ்வரர் கோயில்** சம்பந்தர், நாவுக்கரசர் ஆகியோரால் தேவாரப் பாடல்பெற்ற சிவத்தலமாகும். இத்தலம் மயிலாடுதுறை மாவட்டம் சீர்காழி வட்டத்தில் அமைந்துள்ளது. இத்தலத்தின் மூலவர் ஆரண்யேஸ்வரர், அம்பாள் அகிலாண்டேஸ்வரி. இத்தலத்தில் பன்னீர் மரம் தலவிருட்சமாகவும், தீர்த்தமாக அமிர்த தீர்த்தமும் உள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 12வது தலம் ஆகும். ஆரண்ய முனிவர் இத்தலத்தை வழிபட்டதாக கூறப்படுகிறது.  

## தல வரலாறு
பிரம்மாவிடம் வரம் பெற்ற விருத்தாசுரன் என்ற அசுரன், தேவர்களை துன்புறுத்தி வந்தான். அவனிடம் இருந்து தம்மைக் காக்கும்படி தேவர்கள் இந்திரனிடம் முறையிடவே, விருத்தாசுரனுடன் போரிட்ட இந்திரன், அவனை சம்ஹாரம் செய்தான். இதனால் அவனுக்கு தோஷம் உண்டானது. தேவலோக தலைவன் பதவியும் பறிபோனது. தனக்கு மீண்டும் தேவதலைவன் பதவி கிடைக்க குருவிடம் ஆலோசனை செய்தான். அவர், பூலோகத்தில் சிவனை வணங்கிட விமோசனம் கிடைக்கப்பெறும் என்றார். அதன்படி பூலோகத்தில் பல தலங்களுக்குச் சென்ற இந்திரன், இத்தலம் வந்தான். அடர்ந்த வனத்தின் மத்தியில் சிவன், சுயம்பு மூர்த்தியாக இருப்பதைக்கண்ட அவன், சிவபூஜை செய்து வழிபட்டான். அவனுக்கு காட்சி தந்த சிவன், “நியாயத்திற்காக செய்யும் செயல் எத்தகையதாக இருப்பினும் அதற்கு பாவபலன் கிடையாது,” என்று சொல்லி அருள் செய்தார். இதுவே இத்தல வரலாறு ஆகும்.  

### மூலவர் பெயர் வரலாறு
ஆரண்ய முனிவர் வழிபட்டதாலேயே, இத்தல மூலவர்க்கு ஆரண்யேஸ்வரர் எனும் திருநாமம் வந்ததாகக் கூறப்படுகின்றது.  

## தலச் சிறப்புகள்

- இத்தலத்திலுள்ள விநாயகர் மிகவும் விசேடமானவர். ஒரு சாபத்தால் நண்டு வடிவம் எடுத்த கந்தர்வனால் வழிபடப்பட்டவர் இவர். எனவே இவர் "நண்டு விநாயகர்" என்று அழைக்கப்படுகிறார்.

## அமைவிடம்
காவிரி வடகரை தலமான திருவெண்காடு கோயிலிலிருந்து 1.3 கி.மீ தொலைவில் பார்த்தன்பள்ளி என்னும் ஊரில் இக்கோயில் அமைந்துள்ளது.  
சீர்காழியில் இருந்து தரங்கம்பாடி செல்லும் முக்கிய சாலையில் அல்லிவிளாகத்தில் இருந்து ராதாநல்லூர் வழியே திருவெண்காடு செல்லும் பாதையில் பார்த்தன்பள்ளி உள்ளது.  
இவ்வூரில் தான் 108 திவ்ய தேசத் திருத்தலங்களுள் ஒன்றான தாமரையாள் கேள்வன் கோயில் அமைந்துள்ளது.
# மாப்பசான்


**ஆன்றி ரெனே ஆல்பர்ட் கை டி மாப்பசான்** (*Henri René Albert Guy de Maupassant*, பிரெஞ்சு பலுக்கல்: gi d(ə) mo.pa.ˈsɑ̃ ; 5 ஆகத்து 1850 – 6 சூலை 1893) 19 -ஆம் நூற்றாண்டின் புகழ் பெற்ற சிறுகதை எழுத்தாளர். பிரான்சு நாட்டைச் சேர்ந்த இவர் நவீன சிறுகதை இலக்கிய முன்னோடிகளுள் ஒருவராய்க் கருதப்படுகிறார்.ஃபிரான்சின் வடக்கில் உள்ள நார்மாண்டியிலுள்ள துறைமுக நகரம் ஒன்றில் 1850-இல் மாப்பசான் பிறந்தார். இவரது 13 ஆம் வயதில் இவரின் பெற்றோரிடையே மணமுறிவு ஏற்பட்டது. மாப்பசானின் தாய் இலக்கிய அறிவும் ஆர்வமும் உடையவர்.  

பட்டப்படிப்பு முடித்த மாப்பசான் பெர்சியாவிக்கு எதிரான ஃபிரெஞ்சுப் போரில் பங்கேற்றார். பின்னர் ஃபிரெஞ்சு அரசில் எழுத்தராய்ப் பணியமர்ந்த மாப்பசான் நாளிதழ்களில் எழுதத் தொடங்கினார். இவரைப் போன்று தமிழகத்தின் நவீன சிறுகதை இலக்கியப் படைப்புகளுக்கு முன்னோடியாகத் திகழ்ந்த ஜெயகாந்தன் தமிழ்நாட்டின் மாப்பசான் என்று அழைக்கப்படுகிறார்
# திருக்குருகாவூர் வெள்ளடைநாதர் கோயில்



**வெள்ளடைநாதர் கோயில்** சம்பந்தர், சுந்தரர் ஆகியோரால் தேவாரம் பாடல் பெற்ற தலமாகும். இத்தலத்தின் தலவிருட்சம் வில்வம், பால்கிணறு தீர்த்தமும் உள்ளது. தேவாரப் பாடல் பெற்ற தலங்களில் காவிரி வடகரைத் தலங்களில் இது 13வது சிவத்தலமாகும்.  

## அமைவிடம்
இத்தலம் மயிலாடுதுறை மாவட்டம் சீர்காழி வட்டத்தில் அமைந்துள்ளது. தென்திருமுல்லைவாயிலிலிருந்து எளிதில் செல்லலாம். சீர்காழி-திருமுல்லைவாயில் பாதையில் 6 கி.மீ. சென்று வடகால் என்னும் ஊரில் பிரியும் வழியில் சென்றும் இத்தலத்தை அடையலாம்.மக்கள் வழக்கில் திருக்கடாவூர் என்றழைக்கப்படுகிறது.  

## இறைவன், இறைவி
இத்தலத்தின் இறைவன்: வெள்ளடைநாதர், இறைவி: காவியங்கண்ணி.  

## பொதிசோறு வழங்கும் விழா
சுந்தரருக்கு பொதி சோறு வழங்கும் விழா இத்தலத்தின் சிறப்பாகும். வெயிலின் காரணமாகவும், தண்ணீரின் தாகத்துடனும், பசியாலும் வந்த சுந்தரருக்கும், அவருடன் வந்த அடியார்களுக்கும் சிவபெருமான், வேதியர் வடிவில் தோன்றி, பெரிய பந்தல் ஏற்பாடு செய்து அவர்களை களைப்பாறச் செய்ததோடு, சுவையான குளிர்ந்த நீரையும், பசி தீர பொதி சோற்றினையும் தந்தருளினார். இதனை நினைவுகூரும் வகையில் இக்கோயிலில் சுந்தரருக்கு பொதிசோறு வழங்கும் விழா ஒவ்வோராண்டும் நடைபெறுகிறது. அப்போது பக்தர்களுக்கு உணவு வழங்கப்படுகிறது. தொடர்ந்து மூலவருக்கும், சுந்தரருக்கும் சிறப்புப்பூசைகள் செய்யப்படுகின்றன. இவ்விழாவினை கட்டமது படைப்பு விழா என்றும் கூறுவர். நாவுக்கரசருக்கு இறைவன் பொதிசோற்றினை திருப்பைஞ்ஞீலி கோயிலில் கொடுத்தார்.
# துகளறுபோதக் கட்டளை

துகளறுபோதக் கட்டளை என்னும் நூல் 14 ஆம் நூற்றாண்டில் வாழ்ந்த சீகாழித் தத்துவப்பிரகாசர் எழுதிய நூல். இதே நூற்றாண்டில் வாழ்ந்த சிற்றம்பல நாடிகள் இயற்றிய துகளறுபோதம் என்னும் நூலை விளங்கிக்கொள்ள உருவாக்கப்பட்ட நூல் இது.  

சீடன் வினவக் குரு விளக்கம் சொல்வது போல இந்தக் கட்டளை நூல் அமைந்துள்ளது.  
##### நூலில் வரும் ஒரு விளக்கப் பகுதி
:"ஞான பாதத்துக்கு யோக்கியமான சத்திநிபாதம் பிறந்த ஆன்மாவைத் தேர்ந்த ஆசாரியன், அவனுக்குப் பதி, பசு, பாச உண்மைகளை அருளிச்செய்து, அவன் அறிவில் உள்ள துகளை அறுத்து இசைவிக்கப் பொருந்தின முறைமையைச் சொல்லுகையில், இக் கட்டளை துகளறு போதக் கட்டளை எனப் பேராயிற்று."  
## அடிக்குறிப்பு
# மெணசி



**மெணசி** (*Menasi*) என்பது இந்தியா, தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643519. இது பாப்பிரெட்டிபட்டி ஊராட்சி ஒன்றியத்துக்குப்பட்ட மெணசி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாப்பிரெட்டிப்பட்டியில் இருந்து 6 கிலோ மீட்டர் தொலைவிலும், சென்னையில் இருந்து 277 கிலோ மீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1555 குடும்பங்களும் 5280 மக்களும் வாழ்கின்றனா். இதில் 2541 ஆண்களும், 2639 பெண்களும் ஆவா். கிராமத்தில் கல்வியறிவு பெற்றவர்கள் விகிதம் 63.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# தத்துவப்பிரகாசர் (சீகாழி)

**சீகாழித் தத்துவப்பிரகாசர்** 14 ஆம் நூற்றாண்டில் வாழ்ந்த சைவ குருமார்களில் ஒருவர். தத்துவப்பிரகாசர் என்னும் பெயர்கொண்ட பலருள் இவர் காலத்தால் முந்தியவர்.  

சீகாழியில் சிற்றம்பல நாடிகள் சைவத் தொண்டு செய்துவந்தார். இந்தத் தத்துவப்பிரகாசர் இவரிடம் ஞானம் பெற்றார். தத்துவப்பிரகாசர் காலம் 1325-1350 என்பதால் இவர் காலம் 1350-1375 எனக் கொள்ளப்படுகிறது. தத்துவப்பிரகாசம் என்னும் சித்தாந்தப் பெருநூலை இயற்றியவர்.  

## அடிக்குறிப்பு
# பிரான்சு ஃபான் சாக்சுலெட்டு


**பிரான்சு இரிட்டர் ஃபான் சாக்சுலெட்டு** (*Franz Ritter von Soxhlet*, சனவரி 12, 1848 – மே 5, 1926) செருமனியைச் சேர்ந்த வேளாண்மை வேதியியலாளர். இவர் 1879 இல் வேதிப்பொருள்களுக்கான வடிகட்டிப் பிரிப்பான் ஒன்றைக் கண்டுபிடித்தார். 1886 இல் பாசுச்சரைசேசன் (pasteurization) என்னும் சூடாக்கிக் குளிர்வித்து நுண்ணுயிரி நீக்கு முறையை பால் முதலிய பருகுநீர்மங்களுக்கு முன்மொழிந்தார். இவரே முதன் முதலாக பாலின் புரதங்களாகிய கேசைன் (casein), ஆல்புமின், குளோபுலின் இலாக்டோபுரதம் ஆகியவற்றை சூடாக்கி வடித்துப் பிரித்தெடுத்தவர். இவர் 1872 இல் முனைவர் பட்டத்தை இலைப்சிசில் பெற்றார். இவர் பெல்சிய நாட்டுக் குடும்பம் ஒன்றின் வழி வந்தவர்.  

- Rosenau, M.J.: The Milk Question, Houghton Mifflin Company, Boston, 1913.
- Soxhlet, F.: Die gewichtsanalytische Bestimmung des Milchfettes, Polytechnisches J. (Dingler's) 1879, 232, 461
- Rommel, Otto: Franz von Soxhlet Münchener Medizinische Wochenschrift 73 (1926) 994–995
- Österreichisches Biographisches Lexikon, XII. Band, [Schwarz] Marie – Spannagel Rudolf, Wien 2005

## படைப்புகள்
- Herzfeld: *Franz von Soxhlet †*. In: Die Deutsche Zuckerindustrie Vol. 51, 1926, pp.&nbsp;501–502.
- Theodor Henkel: *Franz von Soxhlet zum Gedächtnis*. In: Süddeutsche Molkerei-Zeitung Vol. 46, 1926, pp.&nbsp;493–494 (m. Bild u. Schriftenverzeichnis).
# திருக்குவளை பிரம்மபுரீஸ்வரர் கோயில்



**பிரம்மபுரீஸ்வரர் கோயில்** அப்பர், சம்பந்தர், சுந்தரர் ஆகியோரால் தேவாரம் பாடல் பெற்ற சிவத்தலமாகும். தேவாரப் பாடல் பெற்ற தலங்களில் காவிரி தென்கரைத் தலங்களில்அமைந்துள்ள 123ஆவது சிவத்தலமாகும். இத்தலம் நாகப்பட்டினம் மாவட்டம் திருக்குவளையில் அமைந்துள்ளது. இத்தலத்தின் மூலவர் பிரம்மபுரீஸ்வரர், தாயார் வண்டமர் பூங்குழலம்மை. இத்தலத்தின் தலவிருட்சமாக தேத்தா மரமும், தீர்த்தமாக பிரம்ம தீர்த்தமும் உள்ளன.  
இத்தல இறைவனார் சுயம்பு மூர்த்தி.  

ஏழு விடங்கத் தலங்களில் ஒன்றான திருத்தலம்.  
இத்தலத்து தியாகராஜர் அவனி விடங்கத் தியாகர்,ஊழிப்பரன் என்றும் இவரது நடனம் வண்டு நடனம் என்றும் அறியப்படுகிறது  

## சிறப்பு
- குண்டையூரில் சுந்தரர் பெற்ற நெல் திருவாரூர் பரவையார் இல்லத்திற்குச் செல்ல இறைவனார் அருள் புரிந்த திருத்தலம்.
- நவக்கிரகங்கள் ஒன்பதும் தெற்கு நோக்கியவாறு அமைந்துள்ளன

## வழிபட்டோர்
பிரமன், திருமால், முசுகுந்த சக்கரவர்த்தி,பஞ்ச பாண்டவர்கள், அகத்தியர், நவக்கிரகங்கள்  

### திருக்கோளிலி அருகில் அமைந்துள்ள மற்ற சிவத்தலங்கள்
#### குண்டையூர்
குண்டையூர் திருத்தல இறைவன் சுந்தரேசுவரர், அம்பிகை மீனாட்சியம்மை. சுந்தரருக்கு நெல் அளித்த குண்டையூர் கிழார் வாழ்ந்த தலம் மற்றும் இவ்வடியாருக்காக இறைவனார் நெல் மலை அருளிய திருத்தலம்.  

#### எட்டுக்குடி
எட்டுக்குடி திருத்தல இறைவன் சௌந்தரேசுவரர், அம்பிகை ஆனந்தவல்லி. தலமரம் வன்னி, தீர்த்தம் சரவணப்பொய்கை;இத்திருத்தலம் முருகப்பெருமானுக்கு சிறப்பான திருத்தலம்.
# திருப்பனங்காடு தாளபுரீஸ்வரர் கோயில்



**தாளபுரீஸ்வரர் கோயில்** சுந்தரரால் பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.  

## இறைவன், இறைவி
இத்தலத்தில் தாளபுரீஸ்வரர் (பனங்காட்டீஸ்வரர்), கிருபாபுரீஸ்வரர் என்ற இரு மூலவர்களும், கிருபாநாயகி, அமிர்தவல்லி என்ற இரு இறைவிகளும் உள்ளனர். இத்தலத்தின் தலவிருட்சமாக பனை மரம் உள்ளது. சிவனின் தேவாரப்பாடல் பெற்ற 274 சிவாலயங்களில் இது 241 வது தேவாரத்தலம் ஆகும்.
# தத்துவப்பிரகாசர்

**தத்துவப்பிரகாசர்** என்னும் பெயர் கொண்ட சைவப் பெருமக்கள் 'தமிழ் நூலாசிரியர்' வரிசையிலும், 'சைவ சமய நூலாசிரியர்' பரம்பரையிலும் பலர் காணப்படுகின்றனர். இவர்களில் 14-16 ஆம் நூற்றாண்டில் வாழ்ந்த நால்வர் குறிப்பிடத் தக்கவர்கள்.  
1. தத்துவப்பிரகாசர் (சீகாழி) - 14 ஆம் நூற்றாண்டின் இறுதி;
1. தத்துவப்பிரகாசர் (சிவபுரம்) - 15 ஆம் நூற்றாண்டின் நடுப்பகுதி;
1. தத்துவப்பிரகாசர் (மதுரை) - கிருஷ்ணதேவராயர் (1509-1530) காலம்;
1. தத்துவப்பிரகாசர் (திருவொற்றியூர்) - 16 ஆம் நூற்றாண்டின் இறுதி.

##### அடிக்குறிப்பு
# திருமெய்ஞானம் ஞானபரமேஸ்வரர் கோயில்



**திருமெய்ஞானம் ஞானபரமேஸ்வரர் கோயில்** திருஞானசம்பந்தர், திருநாவுக்கரசர், சுந்தரர் ஆகியோரால் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 96ஆவது சிவத்தலமாகும். திருநாலூர் மயானம் என்றழைக்கப்படுகிறது. கஜபிருஷ்ட அமைப்பில் உள்ள விமானத்தைக் கொண்ட இக்கோயில் வித்தியாசமான அமைப்பில் அமைந்துள்ளது.  

## தல வரலாறு
சோழர்கள் காலத்தில் சதுர்வேதி மங்கலம் என்றும், தமிழில் நால்வேதியூர் என்றும், பின்னர் நாலூர் என வழங்கப்படுகிறது. குலோத்துங்க சோழனின் படைத்தளபதி ஆகிய பிரமாதிராஜன் என்கிற ஞானமூர்த்தி பிறந்த ஊர் இந்த திருநாலூர். பெரும் தவசீலரான ஆபஸ்தம்பர் இந்த இறைவனை பூசித்து பெரும் பேறு பெற்றார்.  
இவ்வாலய லிங்கத் திருமேனியின் தலையில் சில நேரங்களில் பெரிய பாம்பு ஒன்று படமெடுத்த நிலையில் காணப்படும். இது பற்றிய குறிப்பு தேவாரத்திலும் உள்ளது. மயானம் என முடியும் திருத்தலங்கள் ஐந்து உள்ளன. அவை நாலூர் மயானம், திருக்கடவூர் மயானம், காழி மயானம், வீழி மயானம், கச்சி மயானம். இந்த நல்லூர் மயானத்திற்கு தென்மேற்கே சுமார் ஒன்றறை கி.மீ. தொலைவில் நாலூர் என்ற ஊர் உள்ளது. இது வைப்புத்தலமாகும்.  

## அமைவிடம்
கும்பகோணத்தில் இருந்து சுமார் 16 கி.மீ. தொலைவில் உள்ள குடவாசலை அடைந்து அங்கிருந்து 5 கி.மீ தொலைவில் இவ்வூர் உள்ளது.  

## இறைவன், இறைவி
இத்தலத்தின் இறைவன் ஞானபரமேஸ்வரர், இறைவி ஞானாம்பிகை.  

## தல விருட்சம்
இத்தலத்தில் தலவிருட்சமாக பலாசு மரமும் வில்வம் மரமும் உள்ளன.
# கருக்குடி சற்குணலிங்கேஸ்வரர் கோயில்



**சற்குணலிங்கேஸ்வரர் கோயில்** சம்பந்தரால் தேவாரம் பாடல் பெற்றது. தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 69ஆவது சிவத்தலமாகும். பாடல் பெற்ற 274 சிவாலயங்களில் 132 வது தேவாரத்தலமாகும். இத்திருத்தலத்தில் எம தீர்த்தம் அமைந்துள்ளது.  

## அமைவிடம்
கும்பகோணத்திருந்து எட்டு கி.மீ தொலைவிலுள்ளது.  

## அமைப்பு
வாயிலைக் கடந்து உள்ளே செல்லும்போது பலிபீடமும், நந்தியும் உள்ளன. மூலவர் சன்னதியின் முன்பாக இரு புறமும் துவாரபாலகர்கள் உள்ளனர். மூலவர் சன்னதிக்கு முன்பாக வலப்புறம் விநாயகர் சன்னதியும், இடது புறம் பாலமுருகன் சன்னதியும் உள்ளன. திருச்சுற்றில் கோயிலின் இடது புறம் அம்மன் சன்னதி உள்ளது. திருச்சுற்றில் அனுமந்தலிங்கம் சன்னதி உள்ளது. எதிரில் நந்தி மண்டபம் உள்ளது. திருச்சுற்றில் சக்தி விநாயகர், வலம்புரி விநாயகர், வள்ளி தெய்வானையுடன் சுப்பிரமணியர் ஆகியோரின் சன்னதிகள் உள்ளன. அடுத்து ஞானசம்பந்தர், நாவுக்கரசர், சுந்தரர், மாணிக்கவாசகர் , கஜலட்சுமி, சற்குணபாண்டிய சமேதர், சூரியன், பாலசுப்பிரமணியர், நவக்கிரகம், பைரவர் ஆகியோர் உள்ளனர். கருவறை கோஷ்டத்தில் விநாயகர், வீணாதார தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது.  

## இறைவன், இறைவி
இத்தலத்தின் மூலவர் சற்குணலிங்கேஸ்வரர், இறைவி அத்வைதநாயகி.  

## சிறப்புகள்
இத்தல விநாயகர் வலம்புரி விநாயகர் என்பது சிறப்பம்சமாகும் இத்தல சிவபெருமான் மணலால் பிடித்த சிறிய லிங்கமாக உள்ளார். ராமாயண காலத்தில் இராமர் மணலில் பிடித்த லிங்கம் என வழங்கப்படுகிறது. தொழு நோயால் பாதிக்கப்பட்டோருக்குப் பரிகாரத் தலமாகக் கூறப்படுகிறது. ஏனாதி நாத நாயனார் அவதரித்த தலமான எயினனூர் (ஏனநல்லூர்) எனும் தலம் இத்தலத்தின் அருகிலுள்ளது.
# நெய்வணை சொர்ணகடேஸ்வரர் கோயில்



**சொர்ணகடேஸ்வரர் கோயில்** என்பது தேவாரம் பாடல் பெற்ற சிவத்தலமாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.  

## அமைவிடம்
கள்ளக்குறிச்சி மாவட்டம் உளுந்தூர்ப்பேட்டை வட்டத்தில் ரிஷிவந்தியம்-நெமிலி சாலையில், உளுந்தூர்ப்பேட்டையில் இருந்து திருக்கோவிலூர் செல்லும் பாதையில் எறையூர் நிறுத்தத்தில் இருந்து 5.6 கி.மீ தொலைவிலும், உளுந்தூர்ப்பேட்டை கள்ளக்குறிச்சி சாலையில் 7 கி.மீ. தொலைவில் உள்ள ஏ. குமாரமங்கலத்திற்கு வடக்கில் 7 கி.மீ. தொலைவிலும், உளுந்தூர்பேட்டை தொடருந்து நிலையத்திற்கு வடமேற்கே 6 கி.மீ. தொலைவிலும் நெய்வணை உள்ளது.  

## இறைவன், இறைவி
இத்தலத்தின் மூலவர் சொர்ணகடேஸ்வரர், தாயார் நீலமலர்க்கண்ணி என்றும் பிரஹன்நாயகி என்றும் அழைக்கப்படுகிறார். இறைவன் பொற்குடம் கொடுத்த நாயனார் என்று குறிப்பிடப்படுகிறார். இத்தலத்தின் தலவிருட்சம் புன்னை மரமாகும்.  

## அமைப்பு
கோயில் வளாகத்திற்கு முன்பாக பலி பீடமும், நந்தி மண்டபமும் உள்ளன. முன் மண்டபத்தில் சந்திரன், சூரியன், நவக்கிரகம், பைரவர், நந்தி, பலி பீடம் காணப்படுகின்றன. திருச்சுற்றில் ஞானசம்பந்தர், நாவுக்கரசர், சுந்தரர், மாணிக்கவாசகர் சன்னதி, வள்ளி தெய்வானையுடன் கூடிய முருகர் சன்னதி, லட்சுமி நாராயணர் சன்னதி, காசி விசுவநாதர் விசாலாட்சி சன்னதி, படிகலிங்க சன்னதி ஆகியவை உள்ளன. இடப்புறம் இறைவி சன்னதி உள்ளது. கோஷ்டத்தில் தட்சிணாமூர்த்தி, லிங்கோத்பவர், துர்க்கா, பிரம்மா உள்ளனர். அருகில் சண்டிகேஸ்வரர் சன்னதி உள்ளது.  

## குடமுழுக்கு
26 மே 2010இல் குடமுழுக்கு நடைபெற்றதாக கல்வெட்டு உள்ளது.  
## படத்தொகுப்பு
# விக்கிப்பீடியா:முதற்பக்கக் கட்டுரைகள்/ஜூன் 23, 2013


**ஆலிவர் கிராம்வெல்** (**ஒலிவர் குரொம்வெல்**, 25 ஏப்ரல் 1599 – 3 செப்டம்பர் 1658) இங்கிலாந்தின பெருந்திறமை வாய்ந்த எழுச்சியூட்டும் இராணுவத் தலைவராக விளங்கியவர். இங்கிலாந்து உள்நாட்டுப் போரின்போது நாடாளுமன்ற படைகளுக்குத் தலைமை தாங்கிப் போரிட்டு வெற்றி தேடித் தந்த செயல் வீரர். இவர் இங்கிலாந்தின் வரம்பற்ற முடியாட்சி முறையை மாற்றி நாடாளுமன்ற மக்களாட்சி அரச முறையாக அமைப்பதற்கு மூல காரணமாக இருந்தவர். 1628 ஆம் ஆண்டில் இங்கிலாந்து நாடாளுமன்றத்திற்கு தமது 30 ஆம் வயதில் தேர்ந்த்தெடுக்கப்பட்டார். இவர் தமது இளமைக் காலத்தில் சமயப் பூசல்களால் அலக்கழித்துக் கொண்டிருந்த இங்கிலாந்தில் வாழ்ந்தார். அப்போது வரம்பற்ற முடியாட்சி மீது நம்பிக்கை கொண்டு அதை நடைமுறைப்படுத்த விரும்பிய முதலாம் சார்லஸ் மன்னர் இங்கிலாந்தை ஆண்டு வந்தார். எனவே 1629 -ல் அவர் நாடாளுமன்றத்தைக் கலைத்து விட்டுத் தாமே நாட்டை ஆளத் தொடங்கினார். எனவே கிராம்வெல் நாடாளுமன்ற உறுப்பினராக சிறிது காலமே பணியாற்றினார். 12 ஆண்டுகள் வரையில் சார்லஸ் மன்னர் நாடாளுமன்றத்தைக் கூட்டவே இல்லை. 1640 ஆம் ஆண்டு ஸ்காட்லாந்து நாட்டிற்கு எதிராகப் போர் தொடுப்பதற்காக மன்னருக்குப் பணம் தேவைப்பட்டது. அந்தப் பணத்தைப் பெறுவதற்காகவே மன்னர் நாடாளுமன்றத்தைக் கூட்டினார். அந்தப் புதிய நாடாளுமன்றத்தில் ஆலிவர் கிராம்வெல் 1642 வரை உறுப்பினராக இருந்தார். **மேலும்...**  
---

**வித்து** அல்லது **விதை** என்பது சில தாவரங்கள் தம் இனத்தைப் பெருக்கிக் கொள்ள, தம்முள்ளே உருவாக்கும் ஓர் தாவர அங்கமாகும். இந்த வித்தானது விழுந்து அல்லது விதைக்கப்பட்டு முளைப்பதன் மூலம் அவ்வினத்தைச் சேர்ந்த புதிய உயிரினம் உருவாகும். விதைகள் பொதுவாக தம்முள்ளே உணவுச் சேமிப்பைக் கொண்டிருக்கும் முளையத் தாவரமாகும். பூக்கும் தாவரங்கள் மற்றும் வித்துமூடியிலித் தாவரங்களில் மகரந்தச் சேர்க்கை, அதைத் தொடர்ந்த கருக்கட்டல் செயல்முறைகளின் பின்னர் முதிர்ச்சியுறும் சூலகமே விதையாக விருத்தியடைகின்றது. இவ்வகைத் தாவரங்கள், விதைகளின் துணையுடனேயே தமது வாழ்க்கை வட்டத்தைப் பூர்த்தி செய்து கொள்கின்றன. அத்துடன் விதைகள் பலவகை சூழ்நிலைகளைத் தாங்கி வாழக்கூடிய இயல்பினைக் கொண்டிருப்பதனால், பல சூழ்நிலைகளிலும் இத்தகைய தாவரங்கள் தம்மை நிலைநிறுத்திக் கொள்ள முடிகின்றது. விதைகள் நீர், காற்று மற்றும் அளவான வெப்பநிலை போன்ற தமக்கு சாதகமான சூழல் வழங்கப்படுகையில் முளைத்தல் செயல்முறை மூலம் நாற்றாக உருவாகும். பின்னர் அந்த நாற்று விருத்தியடைந்து புதிய தாவரமாக வளரும். முளைத்தல் செயல்முறைக்கு சூரிய ஒளி அவசியமில்லை. சில விதைகள் ஒரு குறிப்பிட்ட காலத்திற்கு வித்து உறங்குநிலை என அழைக்கப்படும் ஒரு நிலையில் இருந்த பின்னரே முளைக்கும் தன்மையைக் கொண்டிருக்கும். **மேலும்...**
# ஊசல்

**ஊசல்** என்ற தலைப்பில் உள்ள கட்டுரைகள்:  

;இயற்பியல்  

- ஊசல் (இயற்பியல்) (*pendulum*)
- கூட்டு ஊசல் (*compound pendulum*)
- பூக்கோ ஊசல் (*Foucault pendulum*)

கூம்பு ஊசல்(conical pendulum)  

போர்டா ஊசல்(Borda's pendulum)  

விளையாட்டு  
- ஊசல் (சங்க காலம்)
- ஊஞ்சல்

---
# காந்த ஒதுக்கம்

**காந்த ஒதுக்கம்**(Magnetic declination) என்பது ஓரிடத்தில், அந்த இடம் புவியின் வட துருவம் தென்துருவம் ஆகிய மூன்று புள்ளிகள் வழியாகச் செல்லும் செங்குத்துத் தளத்திற்கும் அதே இடம் புவியின் காந்த வடமுனை காந்த தென்முனை ஆகிய மூன்று புள்ளிகள் வழியாகச் செல்லும் செங்குத்துத் தளத்திற்கும் இடைப்பட்ட கோண அளவாகும்.இது எல்லா இடங்களிலும் ஒன்றுபோல் இல்லாமல் இடத்திற்கு இடம் சிறிது மாறுபட்டுக் காணப்படுகிறது.காந்தவியலில் இது ஒதுக்கம் என்றும் குறிக்கப்படும்.  

ஒரேஅளவு ஒதுக்கங்களைக் கொண்ட எல்லா இடங்களையும் ஒன்றாக இணைக்கும் கோட்டிற்குச் சம ஒதுக்கக்கோடு (Isogonals) என்று பெயர்.சுழிஅளவு ஒதுக்கங்களைக் கொண்ட எல்லா இடங்களையும் இணைக்கும் கோட்டிற்கு சுழிஒதுக்கக் கோடு(Agonic) என்று பெயர்.
# காந்தச் சரிவு

**காந்தச் சரிவு** (Magnetic dip)எனப்படுவது, திசைகாட்டியொன்றை, நிலைக்குத்தாக வைத்திருக்கும் நிலையில், திசைகாட்டியின் ஊசியானது, கிடையோடு ஏற்படுத்துகின்ற கோணம் ஆகும். பூமியின் வெவ்வேறு பகுதிகளில் இந்தக் கோணத்தின் பெறுமானம் வித்தியாசப்படுகின்றது. புவியின் காந்தப்புலமானது, கீழ்ப்புறமாக பூமியை நோக்கி, அமைந்திருக்கின்றது என்பதை இந்தக் கோணத்தின் பெறுமானம் நேர் எண்ணாக வருகின்ற நிலை குறிக்கின்றது.  

இந்தக் கோணத்தின் பெறுமானம், சரிவு வட்டம் (dip circle) எனப்படும் கருவியால் பொதுவாக அளக்கப்படும்.  

ஜோர்ஜ் கார்ட்மென் என்ற பொறியியலாளரால் 1544 ஆம் ஆண்டு சரிவுக்கோணம் முதன் முதலாகக் கண்டறியப்பட்டது. சரிவு வட்டத்தைப் பயன்படுத்தி காந்தச் சரிவை அளவிடும் முறையை இங்கிலாந்தைச் சேர்ந்த ரொபேர்ட் நோமான் என்பவர் 1581 இல் விபரித்தார்.
# வலைவாசல்:பரதநாட்டியம்



<div><><font size="+0.5" >**பரதநாட்டிய வலைவாசல்**</font> </div>  
<div100%" cellpadding="5" cellspacing="10"  
| |  

<div>  

|}  

</div>  

<div></div>  

| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">

</div> | } |
| |  

| <div id="mp-itn">

</div> | } |
| --- | --- |
|}  

|}  

| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  

| <div id="mp-itn">

</div> | } |
| --- | --- |
|}  

<div>  

<div>
# தேடியதேட்டம் (தேசவழமை)

வட இலங்கையின் மரபுவழிச் சட்டமான தேசவழமையின்படி *'தேடியதேட்டம்* என்பது, ஒரு ஆணும், ஒரு பெண்ணும் மணம் புரிந்து கொண்டு ஒன்றாக வாழும் காலத்தில் கணவனோ, மனைவியோ சம்பாதித்த சொத்துக்களைக் குறிக்கும். தேசவழமை, இத்தகைய சொத்துக்களை, குறித்த ஆணுக்கோ, பெண்ணுக்கோ அவர்களது முன்னோரிடமிருந்து வரும் சொத்துக்களிலிருந்து வேறுபடுத்துகிறது. இவ்வாறு ஆணுக்கு வரும் சொத்தை *முதுசொம்* எனவும், பெண்ணுக்கு வரும் சொத்தை *சீதனம்* எனவும் தேசவழமை குறிப்பிடுகிறது.  

பழைய வழக்கின்படி பெண் கொண்டுவந்த சொத்து அவர்களில் பெண் பிள்ளைகளுக்கும் அவர்கள் வழி வரும் பெண் வாரிசுகளுக்கும் மட்டுமே உரியது. அது போலவே ஆண் கொண்டுவரும் சொத்துக்கு அவர்களுடையை ஆண் பிள்ளைகளும் அவர்களது ஆண் வாரிசுகளுமே உரித்து உடையவர்கள். ஆனால், தேடியதேட்டத்தில் இரு பாலாருக்குமே சம பங்கு உண்டு. ஆனாலும், பெண் பிள்ளைகளுக்குச் சற்றுக் கூடிய பங்கு கொடுப்பதற்கு ஆண் பிள்ளைகள் எப்போதும் சம்மதிக்க வேண்டும் என்கிறது தேசவழமை.  

## வரைவிலக்கணங்கள்
தேசவழமை கூறும் *தேடியதேட்டம்* என்பதற்குப் பல வரைவிலக்கணங்கள் முன்வைக்கப்பட்டுள்ளன. 1911 ஆம் ஆண்டு கொண்டுவரப்பட்ட "யாழ்ப்பாண திருமண வாழ்க்கை உரிமைகள் மற்றும் மரபு வாரிசுரிமைச் சட்டம்" இதைப் பின்வருமாறு வரையறுக்கிறது:  
: 1. ஒன்றாக வாழும் காலத்தில் கணவன் அல்லது மனைவி பெறுமதியான விலை கொடுத்துப் பெற்றுக்கொண்ட சொத்து.  
: 2. ஒன்றாக வாழும் காலத்தில் கணவன் அல்லது மனைவியின் சொத்திலிருந்து கிடைக்கும் இலாபம்.  

ஆனால், 1947 ஆம் ஆண்டின் 58 ஆம் இலக்கச் சட்டமான யாழ்ப்பாண திருமண வாழ்க்கை உரிமைகள் மற்றும் மரபு வாரிசுரிமைத் திருத்தச் சட்டம், இதை எதிர்மறையான முறையில் வரையறுக்கிறது. இதன்படி, ஒன்றாக வாழும் காலத்தில் வாழ்க்கைத்துணை ஒருவரின் தனியான சொத்தையோ அதன் ஒரு பகுதியையோ பயன்படுத்தாமல், பெற்றுக்கொள்ளப்பட்ட சொத்தையும், அக்காலத்தில் குறிப்பிட்ட வாழ்க்கைத் துணைவரின் சொத்திலிருந்து கிடைக்கும் இலாபத்தையும் தவிர்த்த எதுவும் தேடியதேட்டமாகக் கொள்ளப்படமாட்டாது.  

தேசவழமையின்படி, ஒன்றாக வாழும் காலத்தில் கணவன் அல்லது மனைவியின் தனியான சொத்துக்களை விற்று வாங்கிய சொத்துக்களையும் தேடியதேட்டமாகக் கருதமுடியும். ஆனால், 1947 ஆம் ஆண்டின் திருத்தச் சட்டத்தின் மூலம் இவ்வாறு வாங்கப்பட்ட சொத்துக்கள் தேடியதேட்டத்துள் சேராது என்பது தெளிவாக்கப்பட்டுள்ளது.  

## அடிக்குறிப்புகள்
# ஈடு வைத்தல்


**ஈடு வைத்தல்** அல்லது ஈடு செய்தல் என்பது ஒருவருக்கு நிதி தேவைப்படும் பொழுது தம்மிடம் இருக்கும் சொத்தை ஈடாக இன்னுமொருவரிடம் வைத்து அவரிடம் இருந்து பணம் பெறுதல் ஆகும். இது தமிழ்ச் சமூகத்தில் மரபுவழியாக நடைபெற்று வரும் ஒரு பொருளாதார பரிவர்த்தனை ஆகும்.  

ஈடு வைப்பவர் ஈடு பிடிப்பவரிடம் நிபந்தனை உறுதி அல்லது ஒப்பந்தம் செய்து கொள்வார். இந்த ஒப்பந்தம் ஈடு வைக்கப்படும் சொத்து, தரப்படும் பணம், ஈட்டின் காலம், ஈடு மீறப்பட்டால் அதன் விளைவுகள் போன்றவற்றை எடுத்துரைக்கும். ஈட்டின் காலம் முடிந்து ஈடு மீட்கப்பட்டு இருக்கவிட்டால் அதை எவ்வாறு கையாளுதல் என்பது தொடர்பாகவும் நடைமுறைகள் உண்டு. ஈடு வைத்தவர் மேலீடு கோரலாம். ஈடு பிடித்தவர் ஈடு வைக்கப்பட்ட பொருளை எதாவது வகையில் "ஆட்சி" செய்து எடுத்துக் கொள்ளலாம். ஆட்சி செய்வது என்பது ஈடு செய்யப்பட்ட பொருளை எதாவது ஒரு வகையில் பயன்படுத்துவது ஆகும்.  

இலங்கையில் ஈடு பிடித்தல் வைத்தல் தொடர்பாக குறிப்பான சட்டங்கள் உண்டு.  

## கலைச்சொற்கள்
- ஈடு
- ஈடு வைத்தல்
- ஈடு பிடித்தல்
- மேல் ஈடு/மேலீடு
- நிபந்தனை உறுதி - Conditional Deed or Contract
- ஆட்சி - Claiming ownership
- கைமாற்றம்
# தத்துவப்பிரகாசர் (சிவபுரம்)

**சிவபுரம் தத்துவப்பிரகாசர்** 15 ஆம் நூற்றாண்டின் இடைப்பகுதியில் வாழ்ந்த சைவப் பெருமகனார். தத்துவப்பிரகாசர் என்னும் பெயர் கொண்ட நால்வரில் இரண்டாமவர். முதலாம் தத்துவப்பிரகாசரோடு ஒருசாலை மாணவராய்ச் சீர்காழியில் சிற்றம்பல நாடிகளிடம் பாடம் கேட்டவர் சம்பந்த முனிவர். இந்த முனிவரிடம் உபதேசம் பெற்றவர் இந்தச் சிவபுரம் தத்துவப்பிரகாசர்.  
## அடிக்குறிப்பு
# தெய்வச்சிலையார் உரை

தொல்காப்பியம் சொல்லதிகாரப் பகுதிக்குக் கிடைத்துள்ள உரை நூல்களில் **தெய்வச்சிலையார் உரை**யும் ஒன்று. பொ.ஊ. 15 ஆம் நூற்றாண்டில் வாழ்ந்த தெய்வச்சிலையார் இந்த உரையை எழுதினார்.  

##### உரை பற்றிய செய்திகள்
- தெய்வச்சிலையார் உரையில் பிற உரையாசிரியர் பற்றிய குறிப்பு இல்லை. அதைப் போலவே பிற உரைகளிலும் தெய்வச்சிலையார் பற்றிய குறிப்பு இல்லை.
- இந்த உரையை விருத்தியுரை என்பர். காரணம் ஒவ்வொரு இயலின் இறுதியிலும் எழுத்தை எண்ணி இத்தனை எழுத்து என்று சொல்கிறார்.
- தனக்குப் புலனாகாத இடங்களில் "விளங்கவில்லை" என இவ்வுரை குறிப்பிடுகிறது.
- சில உரைகள் இளம்பூரணர், சேனாவரையர், நச்சினார்க்கினியர் உரைகளை மறுப்பது போல் காணப்படுகின்றன.
- எட்டுத்தொகை, பதினெண்கீழ்க்கணக்கு, மணிமேகலை, சூளாமணி ஆகிய நூல்களிலிருந்து மட்டுமே இந்த உரை மேற்கோள்களைத் தருகிறது.

## அடிக்குறிப்பு
# உரைநூல்

நான்கு வகையான **உரைநூல்**கள் இருந்ததாக முன்னோர் கூறுவர் எனத் தொல்காப்பியம் குறிப்பிடுகிறது. பாட்டிடை வைத்த குறிப்பு, பா இன்று எழுந்த கிளவி, பொருளொடு புணராப் பொய்ம்மொழி, பொருளொடு புணர்ந்த நகைமொழி என்பன அவை.  
" **உரைவகை நடையே நான்கு என மொழிப "** (தொல்காப்பியம் செய்யுளியல் நூற்பா. 166 ) உரைநடை நூல்களையே தொல்காப்பியம் **உரைவகை** எனக் குறிப்பிடுகிறது.  

## உரைவகை 4
1. பாட்டிடை வைத்த குறிப்பு - பழம் பாடல்களை எழுதி அவற்றிற்கு உரை எழுதும் வகை. இவ்வாறு எழுதப்பட்ட உரைநூலுக்கு எடுத்துக்காட்டு **தகடூர் யாத்திரை**
1. பா இன்று எழுந்த கிளவி - பாடல் இல்லாமல் பாடலில் கூறப்பட்ட கருத்தை மட்டும் எழுதும் உரைவகை. இவ்வாறு எழுதப்பட்ட பண்டைய நூல்கள் **பாரதம்**, **பருப்பதம்**
1. பொருளொடு புணராப் பொய்ம்மொழி - பொய்யாக இட்டுக்கட்டிப் புனைந்துரையாய் எழுதப்படும் **கதை**.
1. பொருளொடு புணர்ந்த நகைமொழி - பொய்யாகப் புனைந்துரைக்கப்படாமல் மெய்யான செய்தியில் நகைப்புச் சுவை கூட்டி எழுதப்படும் உரைவகை. இவ்வாறு எழுதப்பட்ட பண்டைய நூல்களுக்கு எடுத்துக்காட்டு **சிறுகுரீஇ உரை**, **தந்திர வாக்கியம்** போல்வன.

## நன்னூல் விளக்கம்
செய்யுள் நடையில் அமைந்த நூல்களுக்கு உரைநடையில் விளக்கம் தருவது உரைநால். நன்னூல் என்னும் இலக்கணம் இதனைக் காண்டிகையுரை, விருத்தியுரை என இரண்டு வகையாக்கிக் காட்டுகிறது.  
##### **காண்டிகையுரை**
:நூற்பா என்னும் சூத்திரம் அல்லது செய்யுளால் அமைந்துள்ள பாடலுக்கு அதனுள் அமைந்துள்ள **கருத்து**, அதில் உள்ள ஒவ்வொரு சொல்லுக்கும் **பொருள்**, அவற்றிற்கான **எடுத்துக்காட்டு** ஆகிய மூன்றையும் தருவது காண்டிகை உரை எனப்படும். மற்றும் தொடர்புடைய வினா-விடைகளும் இவ்வுரையில் தரப்படுவது உண்டு.  

##### **விருத்தியுரை**
:மேலே காண்டிகை உரைக்குச் சொல்லப்பட்ட மூன்றனும், இதனுள் சொல்லப்பட்ட இரண்டும் சேர்த்து ஐந்து உறுப்புகளைக் கொண்டது காண்டிகை உரை. காணவேண்டிய 5 காண்டிகை உறுப்பு:  
1. கருத்து
1. பதப்பொருள்
1. எடுத்துக்காட்டு
1. அந்த இடத்துக்கு வேண்டிய தன் உரையால் அமைந்த விளக்கம்
1. பிற நூல்கள் கூறும் விளக்கம்
என்பன.
# சாரா ஹாரிசன்


**சாரா ஹாரிசன்** (ஆங்கிலம்: Sarah Harrison ) என்பவர் இங்கிலாந்தைச் சேர்ந்த பெண் பத்திரிக்கையாளர் என்ற பதி்ப்புக்கு‍ பொறுப்பாளராக நியமிக்கப்பட்டுள்ளார். அவர் தற்போது‍ எட்வர்ட் ஸ்நோடனுடன் ஜனநாயக நாடுகளுக்கு பயணம் மேற்கொண்டுள்ளார்.  

## ஸ்னோடனின் அடைக்கலத்திற்கு‍

ஸ்னோடென் சார்பில் கோரிக்கை மனுக்களை விக்கிலீக்ஸ் இணையதளத்தின் சட்ட ஆலோசகர் சாரா ஹாரிசன் இந்தியா உள்ளிட்ட 20 நாடுகளிடம் ஸ்னோடென் அடைக்கலம் கோரியுள்ளார். ஆஸ்திரியா, பொலிவியா, பிரேஸில், சீனா, கியூபா, பின்லாந்து, பிரான்ஸ், ஜெர்மனி, இத்தாலி, அயர்லாந்து, நெதர்லாந்து, நிகராகுவா, நார்வே, போலந்து, ஸ்பெயின், ஸ்விட்சர்லாந்து, வெனிசூலா ஆகிய நாடுகளிடம் சமர்ப்பித்துள்ளார்.  

## மூலம்
# தெய்வச்சிலையார் விறலிவிடு தூது

**தெய்வச்சிலையார் விறலிவிடு தூது** என்னும் நூல் 16 ஆம் நூற்றாண்டில் வாழ்ந்த 'குமாரசாமி அவதானி' என்பவர் பாடிய தூது நூல். திருநெல்வேலி தெய்வச்சிலைப் பெருமாள் முதலியார் மீது பாடப்பட்டது. திருநெல்வேலிக்கு அருகே கிருஷ்ணாபுரம் என்னும் ஊர் உள்ளது. இந்த ஊர் அக் காலத்தில் மதுரையை ஆட்சிபுரிந்த கிருஷ்ணப்ப நாயக்கரால் அமைக்கப்பட்டது. இந்த ஊரிலுள்ள 'வெங்கடேசப் பெருமாள்' கோயிலில் திருபண்ணி செய்துவந்தவர் இந்த நூலாசிரியரான குமாரசாமி அவதானி. இவர் தன்னையும் கோயிலையும் பாதுகாத்துவந்த திருநெல்வேலிப் பெருமாள் முதலியாரைப் போற்றி இந்த நூலைப் பாடியுள்ளார்.  

## நூலமைதி
நூலில் காப்பு வெண்பா ஒன்றும், 625 கண்ணிகளும் உள்ளன. கூளப்ப நாய்க்கன் விறலிவிடு தூது என்னும் நூலினைப் போன்ற அமைப்பினைக் கொண்டது. திருநெல்வேலி தெய்வச்சிலைப் பெருமாள் முதலியாரிடம் விறலி தூதாக அனுப்பப்படுவதாக நூல் அமைந்துள்ளது.  

## அடிக்குறிப்பு
# பஞ்ச புராணம்

சைவ நூல்களான பன்னிரு திருமுறைகளிலும் ஐந்து பகுதிகளை மட்டுமே கொண்ட பாகுபாடு **பஞ்ச புராணமாகும்**. இவை பன்னிரு திருமுறைகளை அன்றாடம் ஓத இயலாத காரணத்தினால் எளிமைப்படுத்த உருவாக்கப்பட்டது.  

## பஞ்ச புராணத்தின் பகுதிகள்

1. தேவாரம் - திருஞானசம்பந்தர், திருநாவுக்கரசர், சுந்தர மூர்த்தி நாயனார்
1. திருவாசகம், திருக்கோவையாரர் - மாணிக்கவாசகர்
1. திருவிசைப்பா - திருமாளிகைத் தேவர் முதலிய ஒன்பது சைவ அடியார்கள்
1. திருப்பல்லாண்டு - சேந்தனார்
1. திருத்தொண்டர்புராணம் - சேக்கிழார்

## பஞ்சபுராணம் ஓதுதல்

சிவாலயங்களில் ஆறுகால பூசைகளின் போது **பஞ்சபுராணம்** ஒதுதல் நிகழ்கிறது. இதற்காக தேவாரம், திருவாசகம் திருக்கோவையார், திருவிசைப்பா, திருப்பல்லாண்டு, திருத்தொண்டர்புராணம் ஆகிய ஐந்து பகுதிகளிலிருந்தும் ஒரு பாடல் வீதம் பாடப்படுகிறது.  

பஞ்சபுராணம் பாட துவங்கும் போது 'திருச்சிற்றம்பலம்' என்று சொல்லி துவங்கி, விநாயகா் வாழ்த்துப் பாடலுடன் ஆரம்பிக்க வேண்டும். பின்னா் மேற்கூறிய 5 பகுதிகளிலிருந்து ஒருபாடல் வீதம் பாடி, தொடா்ந்து அருணகிாி நாதா் பாடிய திருப்புகழ் தொகுப்பில் இருந்து "ஏறுமயிலேறி விளையாடுமுகம் ஒன்றே" என்ற பாடலுடன் "வான்முகிழ் வழாது பெய்க" என்ற கந்த புராண வாழ்த்துப்பாடல் பாடி நிறைவு செய்வது வழக்கம்.  

## கருவி நூல்
சிவவழிபாடு - கி பழநியப்பனார் நூல்  

## இவற்றையும் காண்க
சைவ சித்தாந்தம்
# வலைவாசல்:பரதநாட்டியம்/அறிமுகம்


**பரத நாட்டியம்** தென்னிந்தியாவுக்குரிய, சிறப்பாகத் தமிழ்நாட்டுக்குரிய நடனமாகும். இது மிகத் தொன்மைவாய்ந்ததும், இந்தியாவிலும், வெளிநாடுகளிலும் பிரபலமானதுமாகும். புராணவியல் ரீதியாக பரதமுனிவரால் உண்டாக்கப்பட்டதாகவும் அதனாலேயே பரதம் என்ற பெயர் வந்ததாகவும் கூறுவர். அதேவேளை பரதம் என்ற சொல், ப - பாவம், ர - ராகம், த - தாளம் என்ற மூன்றையும் குறித்து நிற்பதாகவும் சொல்லப்படுகிறது. பரதநாட்டியம் என்ற சொல்லில் இருக்கும் "ப" "பாவம்" (வெளிப்படுத்தும் தன்மை) என்ற சொல்லிலிருந்தும், "ர", "ராகம்" (இசை) என்ற சொல்லிலிருந்தும், "த", "தாளம்" (தாளம்) என்ற சொல்லிலிருந்தும் வந்தவையாக கருதப்படுகிறது. இதில் பாவம் உணர்ச்சியையும், ராகம் இசையையும் குறிக்கும். இவற்றுடன் தாளம் சேர்ந்த நடனம்தான் பரத நாட்டியம். வரலாற்று நோக்கில், இந்தியாவின் செவ்விய ஆடல் வகைகளில் ஒன்று பரதநாட்டியம். இக்கலை வடிவம் இரண்டாயிரம் ஆண்டுகளுக்கு முன் தமிழகத்தில் உருவாகியது.  
கூத்து, ஆடல், நாட்டியம், தாசி ஆட்டம், சின்னமேளம், சதிர் எனப் பல பெயர்களில் இக்கலை வடிவம் அழைக்கப்பட்டது. ஏறக்குறைய கடந்த 70 ஆண்டுகளாக இது ‘பரத நாட்டியம்’ என்ற பெயரில் அழைக்கப்படுகிறது. பரதநாட்டியம் தமிழ்நாட்டுக் கோவில்களில் தேவதாசிப் பெண்கள் ஆடிய சதிராட்டத்தின் நெறிமுறைப்படுத்தப்பட்ட வடிவமே ஆகும். நன்கு தேர்ச்சி பெற்றதொரு நாட்டியக்கலைஞரின் முக பாவனையில் நவரசங்களின் பாவனைகளையும் வெளிக்கொணருதலைக் காணலாம்.இந்த நடனத்தை ஆடுபவர்கள் மிகப்பெரும்பான்மையோர் பெண்களேயென்றாலும், ஆண்களும் இதனை ஆடுவதுண்டு. சைவ சமயத்தவர்களின் முழுமுதற் கடவுளான சிவன் கூட, நடராஜர் வடிவத்தில் இந்த நடனத்தை ஆடியபடி சித்தரிக்கப்படுவது குறிப்பிடத்தக்கது. சிவபெருமான் ஆடும் நடனம் 'தாண்டவம்' என்று சொல்லப்படுகிறது.
# வீடுமன்-ஃபிரான்சு விதி

இயற்பியலில் **வீடுமன்-ஃபிரான்சு விதி** (Wiedmann-France law ) என்பது ஒரு குறிப்பிட்ட வெப்ப நிலையில், ஒரு மாழையின் (உலோகத்தின்) வெப்பக் கடத்தற் திறனும், அதன் மின்கடத்தற் திறனும் ஒரே விகிதம் கொண்டதாக இருக்கும் என்னும் விதி. ஒரு மாழையின் வெப்பக் கடத்துமையை (வெப்பக்கடத்தற் திறனை) (*&kappa;*) ("கப்பா") என்றும், மின்கடத்துமையை (*&sigma;*) ("ஃசிக்மா") என்றும் கொண்டால் அவற்றின் விகிதம் வெப்பநிலையாகிய (*T*) என்பதற்கு நேர் சார்புடையதாக இருக்கும்  

:<math>\frac{\kappa}{\sigma}=LT</math>  

இச்சமன்பாட்டில் *L* என்னும் நேர்சார்பை சமன்பாடாக ஆக்கும் மாறிலி இலாரென்சு எண் (Lorentz number) எனப்படும். அது  

:<math>L = \frac{\kappa}{\sigma T} = \frac{\pi^2}{3}\(\frac{k_B}{e}\)^2=2.44\times 10^{-8}\,\mathrm{W\,\Omega\,K^{-2}}.</math>  

வைடுமன்-ஃபிரான்சு விதியை குசுத்தாவ் ஐன்ரிஃகு வீடுமன் (Gustav Heinrich Wiedemann) என்பாரும் உரூடோல்ஃபு ஃபிரான்சு (Rudolph Franz) என்பாரும் 1853 இல் செய்முறைவழிக் கண்டுபிடித்த ஓர் சமன்பாடு. அதாவது ஒரு குறிப்பிட்ட வெப்பநிலையில் அந்த விகிதம் பல மாழைகளுக்கும் ஒன்றே என்று கண்டுபிடித்தனர். ஆனால், வெப்பத்தால் மாறுபடும் தன்மையையும் அந்தச் சமன்பாட்டில் வெப்பத்தோடு தொடர்புபடுத்தும் இலாரென்சு எண்ணையும் இலூடுவிகு இலாரன்சு (Ludvig Lorenz) 1872 இல் கண்டுபிடித்தார். வெப்பத்தைக் கடத்தவும் மின்னாற்றலைக் கடத்தவும் எதிர்மின்னிகள் உதவும்கின்றன. எதிர்மின்னிகளின் ஓட்டத்தை வெப்பத்தால் அதிர்ந்தலையும் அணுக்கள் அலைக்கழிக்கின்றன (தடை ஏற்படுத்துகின்றன). எனவே வெப்பக்க்கடத்துமையும், மின் கடத்துமையும் ஒரே விகிதத்தில் இருக்கும் என்பதே அடிப்படைக் கருத்து.  

:  

## அடிக்குறிப்புகளும் மேற்கோள்களும்
# ஹால் விளைவு

கள் செங்குத்தான திசையில் பாய்வதால், இந்த எதிர்மின்னிகள் இவ்விரண்டு திசைக்கும் (மின்னோட்ட திசைக்கும், காந்தப்புலன் திசைக்கும்) செங்குத்தான் மூன்றாவது திசையில் உந்தப்பெறும். இந்த விசையின் விளைவால் எதிர்மின்னிகள் ஒருபுறமாக (கடத்தியின் இடப்புறமாக) ஒதுங்கும். எனவே கடத்தியின் இடவலமாக (மூன்றாவது திசையில்) ஓர் மின்புலம், ξ<sub>y</sub>, தோன்றும். இதுவே ஃகால் (ஹால்) விளைவு என்பது. V<sub>H</sub> என்பது ஃகால் வோல்ட்டு (மின்னழுத்தம்).]]  
**ஹால் விளைவு** (Hall efffect ) என்பது ஆற்றல் மிக்க காந்தப் புலத்திற்குச் செங்குத்தாக உள்ள ஒரு கடத்தியில் மின்சாரம் பாயும் போது, அவ்விரண்டிற்கும் செங்குத்தான திசையில் அக்கடத்தியில் ஒரு மின் அழுத்த வேறுபாடு தோன்றும் விளைவு. இது மின்னோட்டத்திற்குக் காரணமல்ல. இவ்விளைவு 1879 இல் எட்வின் ஹால் என்ற அமெரிக்க இயற்பியலாளரால் கண்டுபிடிக்கப்பட்டது.  

இதுபோன்ற மற்றோர் விளைவு **நெர்ஸ்ட்- எட்டிங்காசன் ( Nerst- Ettinghausen effect)** எனும் இரு அறிஞர்களால் 1886 ல் கண்டுபிடிக்கப்பட்டது.எனவே இப்பெயர் பெற்றது.ஒரு தட்டையான கடத்தும் பண்புடைய தகட்டின்இரு ஓரங்களுக்கிடையே ஒரு வெப்பச்சரிவு இருக்குமாறும் தகட்டின் பரப்பிற்கு செங்குத்தாக ஒரு காந்தப்புலம் செயல்படுமாறும் உள்ள நிலையில் மற்ற இரு ஓரங்களுக்கிடையே ஒரு மின் அழுத்த வேறுபாடு தோற்ற்விக்கப்படுகிறது.இது ஹால் விளேவில் தோன்றும் அளவினைவிட குறைந்தது..வெப்பமும் மின்சாரமும் கடத்தப்பட எலக்ட்ரான்களின் இயக்கமே காரணமாவதல் இதனை விளக்கமுடியும்.  

EMF = QHdT/Dx*Dz.  

மேற்கோள்கள்  

Electricity and magnetism SS Starling ELBS
# வலைவாசல்:பரதநாட்டியம்/சிறப்புக் கட்டுரை

__TOC__  
## பயன்பாடு‎
பரதநாட்டியம் சிறப்புக் கட்டுரை துணைப் பக்கத்தின் வடிவமைப்பு - வலைவாசல்:பரதநாட்டியம்/சிறப்புக் கட்டுரை/வடிவமைப்பு.  

## Selected articles list
வலைவாசல்:பரதநாட்டியம்/சிறப்புக் கட்டுரை/1  

வலைவாசல்:பரதநாட்டியம்/சிறப்புக் கட்டுரை/2  

வலைவாசல்:பரதநாட்டியம்/சிறப்புக் கட்டுரை/3  

வலைவாசல்:பரதநாட்டியம்/சிறப்புக் கட்டுரை/4  

---

## முன்மொழிதல்
இந்த பக்கத்தில் நீங்கள் சேர்க்க விரும்பும் சிறப்புக் கட்டுரைகளின் தொடுப்பை இங்கு முன்மொழியவும்.  
1. தற்போது எதுவும் இல்லை.
# வலைவாசல்:பரதநாட்டியம்/சிறப்புப் படங்கள்

இது விக்கிப்பீடியாவிலுள்ள சிறப்புப் படங்களைக் கண்டறிந்து தகுந்த விளக்கமளித்து விக்கிப்பீடியா பரதநாட்டிய வலைவாசலில் காட்சிபடுத்தும் திட்டமாகும்.  

இப்பகுதியிலுள்ளவை விக்கிப்பீடியாவின் பரதநாட்டிய வலைவாசலின் ஒரு பிரிவான சிறப்புப் படம் என்ற பகுதியில் காட்சிப்படுத்தப்பட்டவை.  

தாங்களும் இந்து சமய வலைவாசலில் காட்சிப்படுத்துவதற்கான சிறப்பு படத்தினை பரிந்துரைக்கலாம்,(காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

## வடிவ உள்ளீடு
<pre>  

</pre>  

## காப்பகம்
## 1
வலைவாசல்:பரதநாட்டியம்/சிறப்புப் படம்/1  
பரதநாட்டியம்  
## 2
வலைவாசல்:பரதநாட்டியம்/சிறப்புப் படம்/2  
பரதநாட்டியம்
# வலைவாசல்:பரதநாட்டியம்/உங்களுக்குத் தெரியுமா/1



- பரதநாட்டியத்தை ஆடுவதற்கு முன்பு நமஸ்காரம் செய்யப்படுகிறது.
- பரதநாட்டியத்தை தாளலயத்துடன் ஆடுவதற்கு தட்டுக்களியால் தட்டுவர்.
- ஒற்றக்கை முத்திரை மற்றும் இரட்டைக்கை முத்திரை என்பன பரதநாட்டியத்தில் காணப்படும் முத்திரைகளாகும்.
- சுவரங்களை தாதுவாகவும் மாதுவாகவும் கொண்ட உருப்படி ஜாதிஸ்வரமாகும்.

| <div>**...முன்மொழிய**</div> | } |
| --- | --- |
# சர்பிதம்



**சர்பிதம்** அல்லது **ஸர்பிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து ஒன்றாவது கரணமாகும்.  

வளைத்து வீசப்பட்ட கால்களுடன் தலையையும் சாய்த்து நின்று, அதற்குத்தக ரேசிதமாக வைத்து மாறி மாறி அவ்வாறே இருமருங்கும் ஆடுவது சர்ப்பிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரத முனிவர்
# ஹரிணப்லுதம்



**ஹரிணப்லுதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து மூன்றாவது கரணமாகும்.  

முழந்தாளை வளைத்துத் தூக்கி,கைகளைப் படத்தில் காட்டியபடி இடப்புறமாகத் தோளுக்கு நேராகத் தொங்கவிட்டு ஆடுவது ஹரிணப்லுதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# பிரேங்கோலிதம்



**பிரேங்கோலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டுக் கரணங்களில் எண்பத்து நான்காவது கரணமாகும்.  

பாதங்களை வளைய வைத்துக் கொண்டு கைகளைத் தோலாகரமாகப் பக்கத்திற்குப் பக்கம் திருப்பி, பிரமரிசாரியாகத் துள்ளிக் குதித்து ஆடுவது பிரேங்கோலிதமாகும்.  

## இவற்றையும் காண்க
- நடராசர்
- நடராச தத்துவம்
- சிவதாண்டவங்கள்
- பரதநாட்டியம்
- கரணங்கள்
- பரதமுனிவர்

## ஆதாரங்கள்
# தண்டபாதம்



**தண்டபாதம்** அல்லது **தண்பாதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து இரண்டாவது கரணமாகும்.  

வலதுகாலைப் பின்பக்கமாகத் தூக்கி, இடதுகாலைத் தரையில் நுனிக்காலால் தட்டி நின்று,சிலம்பு ஒலிக்க,இடதுகையை உயரத்தூக்கி, வலதுகையைத் தொங்கவிட்டு நின்று ஆடுவது தண்டபாதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# நிதம்பம்



**நிதம்பம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து ஐந்தாவது கரணமாகும்.  

மேல் நோக்கிய விரல்களையுடைய பதாக முத்திரையோடு கூடிய கைகளால் தலை வரை கொண்டு சென்று,பின்பு திரும்பிய கைகளால் மேலிடத்து சென்று திரும்பியதாகக் கைகளை அமைத்து,சுற்றிலும் பார்க்கக்கூடியதாகப் பதாகக்கையை அமைத்து,பின்பு உடம்பை நோக்கியதாகக் கையைத் தொங்கவிட்டு நிதம்ப நிருத்தஹஸ்தத்துடன் ஆடுதல் நிதம்பமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# புனானை



**புனானை** என்பது மட்டக்களப்பு மாவட்டத்தில் அமைந்துள்ள ஓர் கிராமமாகும். இப்பிரதேசத்தினால் செல்லும் ஏ11 நெடுஞ்சாலை மட்டக்களப்பை பொலன்னறுவையுடனும் திருகோணமலையினுடனும் இணைக்கின்றது. இப்பகுதி மனிதனை உண்ணும் இலங்கைச் சிறுத்தையினால் பிரபல்யம் அடைந்தது. 1924 இல் சிறுத்தை சுடப்பட்டுக் கொல்லப்படும் வரை இங்கு 12 பேர் உயிரிழந்தனர். இது பற்றி "புனானை மனித உண்ணி - பழைய சிலோன் காடுகளுகளில் ஓர் கண்டுபிடிப்புப் பயணம்" (*The Man-Eater of Punanai - A Journey of discovery to the jungles of old Ceylon*) எனும் நூல் இது பற்றிக் குறிப்பிடுகின்றது.
# ஸ்கலிதம்



**ஸ்கலிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து ஆறாவது கரணமாகும்.  

இடது காலைச் சமபதமாகவும் வலது காலை வளைத்தும்,வலது கையை ஹம்சபட்சமாகவும், இடதுகையைத் தொங்கவிட்டும் இவ்வண்ணம் மாறிமாறி நடிப்பது ஸ்கலிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# கரிஹஸ்தம்



**கரிஹஸ்தம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து ஏழாவது கரணமாகும்.  

வலதுகால் குதியைச் சாய்த்து ஊன்றி இடதுகாலைச் சிறிது மடங்க வைத்து,லதாஹஸ்தமாக அமைத்து ஒரு கையைத் தூக்கி,ஒரு பக்கத்திலிருந்து ஒரு பக்கம் அசைத்து, பின்பு திரிபதாக முத்திரையைக் காதோரத்தில் ஒரு கையை அமைத்து நின்று ஆடுவது கரிஹஸ்தகமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# பிரஸர்ப்பிதகம்



**பிரஸர்ப்பிதகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும்.இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து எட்டவாது கரணமாகும்.  

ஹம்ச பட்சமாகவும், லதா ஹஸ்தமாகிய நிருத்த ஹஸ்தமாகவும்,கைகளை அமைத்து,வளைந்த கைக்கு எதிராகவுள்ள காலால் மெதுமெதுவாக  
பூமியைத் தட்டிக் கொண்டு நடந்து வருவது பிரஸர்ப்பிதகமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# வலைவாசல்:பரதநாட்டியம்/வலைவாசல்கள்

<div id:"தொடர்புடைய வலைவாசல்கள்"></div>  
| தமிழர்
rect 0 0 1000 750 தமிழர்
desc </imagemap></div> | சைவம்
rect 0 0 1000 750 சைவம்
desc </imagemap></div> | இந்து சமயம்
rect 0 0 1000 750 இந்து சமயம்
desc </imagemap></div> | தமிழ்நாடு
rect 0 0 1000 750 தமிழ்நாடு
desc </imagemap></div> | தமிழீழம்
rect 0 0 1000 750 தமிழீழம்
desc </imagemap></div> | இந்தியா
rect 0 0 1000 750 இந்தியா
desc </imagemap></div> |  |
| --- | --- | --- | --- | --- | --- | --- |
| **தமிழர்** | **சைவம்** | **இந்து சமயம்** | **தமிழ்நாடு** | **தமிழீழம்** | **இந்தியா** | }<noinclude> </noinclude> |
# வலைவாசல்:பரதநாட்டியம்/தகவல்கள்/1



- திரிப்பதாகம் (படம்) என்பது மரத்தைக் குறிக்கும் முத்திரையாகும்.
- பல அடவுகளின் சேர்க்கை கோர்வை எனப்படும். இது லயத்துடன் அமையவேண்டும்.
- அலாரிப்பு பத்தொன்பதாம் நூற்றாண்டில் உருவான உருப்படியாகும்.
- ஜதிஸ்வரம் சுவரங்களையே தாதுவாகவும் மாதுவாகவும் கொண்டது.
- நாட்டிய இலட்சணங்கள் மூன்றாகும். அவையாவன- பாவம்,இராகம்,தாளம்.

| <div>**...முன்மொழிய**</div> | } |
| --- | --- |
# வலைவாசல்:பரதநாட்டியம்/உங்களுக்குத் தெரியுமா

இப்பகுதியிலுள்ளவை விக்கிப்பீடியாவின் பரதநாட்டிய வலைவாசலின் ஒரு பிரிவான உங்களுக்குத் தெரியுமா என்ற பகுதியில் காட்சிப்படுத்தப்பட்டவை.  

தாங்களும் பரதநாட்டிய வலைவாசலில் காட்சிப்படுத்துவதற்கான தகவலை **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  

;வடிவமைப்பு  

<pre>  

- 
- 
- 

| <div>**...முன்மொழிய**</div> | } |
| --- | --- |

<noinclude>  
</noinclude>  

</pre>  

## காப்பகம்
## 1
வலைவாசல்:பரதநாட்டியம்/தகவல்கள்/1  

## 2
வலைவாசல்:பரதநாட்டியம்/தகவல்கள்/2  

## 3
வலைவாசல்:பரதநாட்டியம்/தகவல்கள்/3  

## 4
வலைவாசல்:பரதநாட்டியம்/தகவல்கள்/4  

## 5
வலைவாசல்:பரதநாட்டியம்/தகவல்கள்/5  

## பரிந்துரைகள்
# விபா நடராஜன்

**விபா நடராஜன்** ஒரு இந்தியத் திரைப்பட நடிகையாவார். சென்னையில் பிறந்த இவர் சென்னையிலும் பெங்களூரிலும் பள்ளிப் படிப்பை நிறைவு செய்தார். இவர் சுற்றுலா மற்றும் சுற்றுலாப்பிரிவு இளங்கலை பட்டதாரி ஆவார். நடிகர் அரவிந்த் சாமி இவரின் உறவினர் என்பது குறிப்பிடத்தக்கது.  

இவர் கன்னடத்தில் 2011 வெளிவந்த *ஆத்தா* படத்தில் சுமந்த் ஷைலேந்திராவுடன் இணைந்து அறிமுகமானார். இதில் அவரது செயல்திறன் குறித்து கலவையான விமர்சனங்களைப் பெற்றார். இவரது இரண்டாவது படம் தமிழில் வெளிவந்த காதல் படமான *லீலை*. இப்படத்தின் பெரும்பகுதி 2008 இல் படமாக்கப் பட்டாலும் 2012 இலேயே வெளியிடப்பட்டது. இந்தப் படத்தில் காயத்திரி என்ற துணை கதாப்பாத்திரத்தில் இவர் இடம்பெற்றார்.  

## திரைப்படங்கள்
| ஆண்டு | திரைப்படம் | பாத்திரம் | மொழி | குறிப்பு |  |
| --- | --- | --- | --- | --- | --- |
| 2011 | ஆத்தா | சுவாதி | கன்னடம் |  |  |
| 2012 | லீலை | காயத்திரி | தமிழ் |  |  |
| 2012 | நான் | உமா | தமிழ் |  |  |
| 2012 | மதில் மேல் பூனை | திவ்யா | தமிழ் |  |  |
| 2013 | சும்மா நச்சுன்னு இருக்கு | - | தமிழ் | படப்பிடிப்பில் உள்ளது |  |
| 2013 | பேசு | - | தமிழ் | படப்பிடிப்பில் உள்ளது |  |
| 2013 | சிப்பாய் | - | தமிழ் | படப்பிடிப்பில் உள்ளது | } |
# மீதான் மாலை

**மீதான் மாலை** என்பது 1868 ஆம் ஆண்டில் அரபுத் தமிழில் எழுதி வெளியிடப்பட்ட ஒரு கவிதை நுாலாகும். இதுவே இலங்கையின் தமிழ் அச்சிடல் வரலாற்றில் அச்சிடப்பட்ட முதலாவது நுாலாகும். இதை இலங்கையைச் சேர்ந்த இசுலாமிய அறிஞர் செய்கு முஸ்தபா வலியுல்லா எழுதினார். 19ஆம் நூற்றாண்டில் நிலவிய மார்க்க முரண்பாடுகளைக் கிளத்தெறிவதிலும், உண்மை நெறியை மக்களது உளளங்களில் பரப்புவதிலும் இக்கவிதை நூல் முக்கிய இடம்பெற்றது. அரைகுறை அறிவோடு அறநெறி விளக்கம் கொடுக்க முயன்ற பலரது தவறான கருத்துக்களை இந்நூல் விளக்கி, மக்களுக்கு தெளிவான இசுலாமிய நம்பிக்கைக் கோட்பாடு பற்றி விளக்கம் அளிக்கும் நூலாக அமையப் பெற்றுள்ளது இதன் சிறப்பம்சமாகும்.  

## நூலமைப்பு
இந்நூல் 149 கவிதைகளை வெண்பா வடிவில் கொண்டது. இசுலாமிய நம்பிக்கைக் கோட்பாட்டை அடிப்படையாகக் கொண்டு இந்நூல் எழுதப்பட்டுள்ளது. இது ஆறு சீர்கலி நெடுளாசிரியர் விருத்தங்கயையும் உள்ளடக்கியதாக அமையப்பெற்றுள்ளது.இந்நுாலுக்கான விளக்கவுைைர செய்கு முஸ்தபா அவர்களின் மகனார் முஹம்மது ஹாஜியார் அவர்களால் எழுதப்பட்டுள்ளது.  

## மேலும்பார்க்க
- செய்கு முஸ்தபா
- தமிழ் அச்சிடல் வரலாறு
# சிம்ஹ விக்ரீடிதம்



**சிம்ம விக்ரீடிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். இக்கரணம் பரதநாட்டியத்தில் இடம்பெறுகின்ற நூற்றியெட்டு கரணங்களில் என்பத்து ஒன்பதாவது கரணமாகும்.  

அலாத சாரியை முன்னர் விரைவிற்செய்து,அதனை ஒட்டி கைகளையும் வட்டமாகச் சுழற்றி ஆடுதல்.இது சிங்கத்தின் கையை  
அடித்தல் போலிருப்பதால் இப்பெயர் பெற்றது சிம்ம விக்ரீடிதமாகும்.  

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்

- பரதநாட்டியம்
- கரணங்கள்
- பரதமுனிவர்

## ஆதாரங்கள்
# கீரம்பூர் எட்டுக்கை அம்மன் கோயில்


**எட்டுக்கை அம்மன் கோயில்**, தமிழ்நாட்டில் நாமக்கல் மாவட்டம் கீரம்பூர் கிராமத்தில் உள்ள தனியார் சமூகத்திற்கு சொந்தமான ஓர் அம்மன் கோயிலாகும். இத்தலத்தின் மூலவராக இருக்கும் அம்மன் எட்டுக்கைகளை உடைய பெண் தெய்வமாதலால் *எட்டுக்கை அம்மன்* என்று வழங்கப்படுகிறார்.  

எட்டுக்கை அம்மன் செம்பூத்தான் கூட்டம் மற்றும் பண்ணை கூட்டம் குடிப்பாட்டு கொங்கு வேளாளர் குலதெய்வமாகும். எனவே இருகுலத்தோர் இத்தலத்தினைப் பராமரித்து வருகிறார்கள்.இக்கோயில் கொங்கு நாடு 24 நாட்டில் வாழவந்திநாட்டில் அமைந்துள்ளது.  

## அம்மனின் தோற்றம்
எட்டுக்கை அம்மன் தனது வலது கரங்களில் எறி சூலம், வேல், சிறிய கத்தி, உடுக்கை ஆகியவற்றையும், இடக் கரங்களில் அக்னி, வில், மணி, கபாலம் ஆகியவைகளையும் தாங்கியபடி காட்சியளிக்கிறார். மேலும் அம்மையப்பனைப் போல வலக்காதில் மகர குண்டலத்தினையும், இடக்காதில் பத்திர குண்டலமும் அணிந்துள்ளார், இதன்மூலம் எட்டுக்கையம்மன் சிவசக்தி அம்சமாகவும் இருக்கின்றார், கொற்றவை கொல்லிப்பாவை போன்ற தெய்வங்களின் வடிவம் என சொல்வார்கள்  

## திருவிழா
இக்கோயிலில் ஒவ்வொரு ஆண்டும் சித்திரை மாதம்​ திருவிழா நடைபெறும், 11 நாட்கள் திருவிழா பூந்தேர் பெரியத்தேர் சிம்ம வாகனம், பூத வாகனம், குதிரை வாகனம், யானை வாகனம் போன்ற வாகனங்களில் உலா வரும் நிகழ்வு, பல்லக்கில் அம்மன் வீதியுலா வரும் நிகழ்வு, குதிரை துலுக்குதல் நிகழ்வு, பொங்கல் வைத்தல், கும்மியாட்டம், நாடகம், அம்மன் பாடல்கள் போன்ற நிகழ்ச்சிகள் நடந்து திருவிழா விமரிசையாக நடைபெறும், சித்திரைப் பௌர்ணமி நாளில் பக்தர்கள் பூசை செய்து வழிபடுவர், பக்தர்கள் பொங்கல் வைத்து தங்கள் நேர்த்திக் கடன்களை நிறைவேற்றுகின்றனர். இது ஆசீவக நெறிமுறைகளை கடைப்பிடிக்கும் சைவ கோயில் ஆகும், இந்த ஆலயத்தில் உயிர்ப் பலி கொடுப்பது கிடையாது. முழுக்க முழுக்க தமிழ் கோயில்.
# தொட்டியம் மதுரை காளியம்மன் கோயில்



**மதுரை காளியம்மன் கோயில்** அல்லது **மதுரகாளியம்மன் கோயில்** என்பது தமிழ்நாட்டில் திருச்சிராப்பள்ளி மாவட்டத்திலுள்ள தொட்டியம் எனும் ஊரில் அமைந்துள்ள ஓர் அம்மன் கோயில் ஆகும். இத்திருக்கோயிலில் மூலவராக மதுரகாளியம்மன் உள்ளார். வெண் குதிரை வாகனம் பலிபீடத்திற்கு அருகே உள்ளது. மதுரை வீரன் சந்நிதியும் இத்தலத்தில் உள்ளது.  

## தல புராணம்
சின்னானின் பறை இசையில் மயங்கிய மதுரை காளி, அவனுக்கு காட்சித் தர தொட்டியத்திற்கு வர சித்தம் கொண்டு, ஈ வடிவெடுத்துச் சென்றாள். சின்னான் மாடுகள் மேய்க்கும் பொழுது அடிக்கும் பறை இசையை தினமும் ஆனந்தத்துடன் கேட்டாள். ஒருநாள் அப்பகுதியை ஆண்ட குறுநில மன்னரின் சகோதரன் குதிரையில் வந்தபோது குதிரையின் குளம்படி பட்டு, புதரிலிருந்த புற்று சிதைந்தது. புற்றிலிருந்த அன்னை கோபமுற்றதால், மன்னரின் சகோதரன் அந்த கணமே மதி இழந்தான். செய்வதறியாது திகைத்த மன்னரின் கனவில் தோன்றிய மதுரை காளி, மதுரையிலிருந்து இசைக்கு மயங்கி வந்து தொட்டியத்தில் தான் சங்கமித்துள்ளதை சொன்னாள். உடனே அரசன் காளிக்கு திருக்கோயில் எழுப்பி உற்சவம் நடத்தினான். சகோதரனின் சித்தமும் தெளிந்தது. பறையடிக்கும் தொழிலை மேற்கொண்டிருந்த சின்னானுக்கும், அவன் சகோதரன் செல்லானுக்கும் கோயிலினுள் சிலை அமைத்தான். எதிரிகளால் ஏற்படும் துயரம் நீங்க தொட்டியம் மதுரை காளியம்மனை வடைமாலை சாற்றி வழிபடலாம்.  

## தேர்த்திருவிழா
மதுரகாளியம்மனுக்கு நடைபெறும் திருவிழாவும், தேரோட்டமும் முக்கியமானவையாகும். தை மாதம் இரண்டாம் தேதி முகூர்த்தம் செய்யப்பட்ட நாளிலிருந்து திருவிழா ஏற்பாடுகள் தொடங்கி, பங்குனி மாதம் தேரோட்டம் முடியும் வரை தொட்டியம் அமர்க்களப்படும. இந்த விழாவின் முக்கியமானது இரட்டைத் தேரோட்டம். பிரம்மாண்டமாகக் காட்சியளிக்கும் 33 அடி உயரம் கொண்ட பெரிய தேர், 30 அடி உயரம் கொண்ட சிறிய தேர், அலங்கரிக்கப்பட்டு 8 கி.மீ. வீதியுலா வரும்.
# பருமன் விரிவுக் குணகம்


**பருமன் விரிவுக் குணகம்** (Coefficient of cubical expansion )என்பது அலகு பருமனளவு கொண்ட ஒரு திண்மநிலையிலுள்ள பொருளின் வெப்பநிலையினை ஒரு 1°C அதிகரிப்பதனால் தோன்றும் கூடுதலான பருமனளவு.அது பொதுவாக γ என்று குறிக்கப்படும்.  

γ =V2-V1/V<sub>0</sub> (t2-t1)  

இங்குV2 வும் V1 ணும் t2 மற்றும் t1 ல் திண்மப் பொருளின் பருமனளவாகும்.V0 என்பது சுழி வெப்பநிலையில் அதன் பருமனளவாகும்.
# திருவொற்றியூர் அகத்தீசுவரர் கோயில்



**அகத்தீசுவரர் கோயில்** தமிழ்நாட்டில் சென்னை மாவட்டத்தில் திருவொற்றியூரில் அமைந்துள்ள சிவத்தலமாகும். இத்தலத்தின் மூலவர் ஆதிபுரீசுவரர், தாயார் அகிலாண்டேஸ்வரி. இத்தலத்தின் தலவிருட்சமாக மரமல்லி மரம்.  

1330 ஆண்டுகளுக்கு முற்பட்ட மூலவரை அகத்தியர் நிறுவினார் என்பது நம்பிக்கை.  

## கருவி நூல்
சென்னை சிவப்பதிகள் 333 - சிவ த வெங்கடேசன்  

## இவற்றையும் காண்க
சென்னை மாவட்டத்திலுள்ள சிவாலயங்களின் பட்டியல்
# முதுசொம்

**முதுசொம்** என்பது, பொதுவாக முந்திய தலைமுறையிலிருந்து கிடைக்கும் சொத்தைக் குறிக்கிறது. சென்னைப் பல்கலைக்கழகத் தமிழ் அகராதி, முதுசொம் என்பதற்கு *முதுபொருள்*, *பூர்வீகச் சொத்து* எனப் பொருள் தருகிறது. ஒருவர் தான் உழைத்துச் சேர்க்கும் சொத்திலிருந்து இது வேறுபடுகிறது. இதை *முதிசம்*, *முதுசம்* என்றும் சொல்வது உண்டு.  

## சொற்பிறப்பு
"முதுசொம்" என்னும் சொல், *முதுமை*, *சொம்* என்னும் இரு சொற்களால் ஆனது. *முதுமை* என்பது இங்கே *முந்திய*, *பழைய* போன்ற பொருள்களைத் தருவது. *சொம்* என்பதற்கு *சொத்து*, *உரிமை* போன்ற பொருள்கள் உள்ளன. இவ்விரு சொற்களும் சேர்ந்து பழைய தலைமுறையிடம் இருந்து வாரிசு உரிமையாகக் கிடைக்கும் சொத்தைக் குறித்தது.  

## முதுசொமும் தேசவழமையும்
இலங்கையின் வட பகுதியின் மரபுவழிச் சட்டமான தேசவழமை, திருமணத்தின்போது கணவன் கொண்டுவருகின்ற சொத்தையே *முதுசொம்* என வரையறை செய்கிறது. திருமணத்தின்போது மனைவி கொண்டு வருகின்ற சொத்துக்களை *சீதனம்* என்ற சொல்லால் குறிப்பிடுவது வழக்கம். ஆனால், தேசவழமையின்படி, கணவனுக்கோ, மனைவிக்கோ கிடைக்கும் பரம்பரைச் சொத்துக்கள் *முதுசம்* எனக் கொள்ளப்படுவதாக எச். டபிள்யூ. தம்பையா குறிப்பிடுகிறார். யாழ்ப்பாண திருமண வாழ்க்கை உரிமைகள் மற்றும் மரபு வாரிசுரிமைச் சட்டம், *முதுசொம்* குறித்து மேலும் விளக்கமாக வரையறை செய்கிறது. இதன்படி, *முதுசொம்* என்பது ஒருவர் தனது பெற்றோர் அல்லது அல்லது அவர்களுக்கு முந்திய நேரடிக் கால்வழியைச் சேர்ந்தோரின் மரணத்தினால் வாரிசு உரிமையாகக் கிடைக்கும் சொத்தையே குறிக்கும். அவ்வாறல்லாத பிற உறவினரிடம் இருந்து வாரிசு உரிமையாகக் கிடைக்கும் சொத்துக்களை அச்சட்டம் *உரிமை* என்ற பெயரால் குறிப்பிடுகிறது. மிகப் பழைய தேசவழமையின்படி, முதுசொச் சொத்துக்கள் ஆண் வாரிசுகளுக்கு மட்டுமே உரியவையாக இருந்தன. அதில் பெண் வாரிசுகளுக்கு உரிமை கிடையாது. எனினும் பிற்காலத்தில், பெண்களுக்குக் கொடுக்கவேண்டிய சீதனத்தின் அளவு அதிகரித்தபோது, முதுசொச் சொத்துக்களையும் பெண் பிள்ளைகளுக்கே கொடுக்க வேண்டிய நிலை உருவானது.
# உன்ன மரம்

**உன்ன மரம்** என்பது சங்ககாலத்தில் இருந்த மர வகைகளில் ஒன்று. இது இக்காலத்தில் இருப்பதாகத் தெரியவில்லை. இதன் வேர்கள் வலிமை இல்லாதவை. இந்த மரம் நாட்டுக்கு நன்மை வருங்கால் பூத்துக் குலுங்கியும், கேடு வருங்கால் காய்ந்தும் நிற்கும் எனக் கூறப்படுகிறது. போர்களத்தில் பகைவரின் பிணங்களை அடுக்குவதைத் தொல்காப்பியம் 'உன்னநிலை' என்னும் துறையாகக் காட்டுகிறது. பருவ மகளின் நடத்தைகளைத் தாய்மார் உன்னிப்பாகக் கண்காணிப்பதை 'உன்னக் கொள்கை' என்றனர்.  

===
# தங்கமீன் (இணைய இதழ்)


**தங்கமீன்** இணைய இதழ் சிங்கப்பூரினை மையமாக கொண்டு இயங்குவதாகும். இந்த இணைய இதழில் சிறுகதை, கவிதை, கட்டுரை, நிகழ்வுகள், அறிவிப்புகள், சிங்கப்பூர் சமூகம், இளமைப் பக்கம், பெண்கள் பக்கம் தொடர்கதை கேமாராகண், வாசிப்போம் சிங்கப்பூர், மருத்துவம், சினிமா ஆகியவை இடம் பெறுகின்றன. இந்த இணைய இதழ் சிங்கப்பூர் தமிழ் மக்களின் குரலாக தனித்து ஒலிப்பதாக எழுத்தாளர் எஸ் ராமகிருஷ்ணன் குறிப்பிடுகிறார்.  

## இவற்றையும் காண்க

## ஆதாரம்
# தினமலர் சிறுவர் மலர்



**தினமலர் சிறுவர் மலர் இதழ்** தினமலர் நாளிதழின் சனிக்கிழமையில் இலவச இணைப்பாக வழங்கப்படும் ஒரு இதழாகும். இவ்விதழ் சிறுவர்களை முதன்படுத்தி சிறுவர் இதழாக வெளிவருகிறது.  

## சிறுவர் மலர் பகுதிகள்
- ஸ்கூல் கேம்பஸ்
- அதிமேதாவி அங்குராசு
- உங்கள் பக்கம்
- மொக்க ஜோக்ஸ்
- வாசகர் பகுதி